# DETECTIVE CONAN

ยอดนักสืบจิ๋ว โคนัน

History
character
Movie

# "คุโด้ ชินอิจิ" / "เอโดงาวะ โคนัน"

คุโด้ ชินอิจิ (Kudo Shinichi) ตัวละครจากการ์ตูนญี่ปุ่นเรื่อง ยอดนักสืบจิ๋วโคนัน ในฉบับภาษาอังกฤษใช้ชื่อว่า จิมมี่ คุโด้ (Jimmy Kudo)
ให้เสียงภาษาญี่ปุ่นโดย ยามากุจิ คัปเปย์ เป็น "คุโด้ ชินอิจิ", ทาคายาม่า มินามิ เป็น "เอโดงาวะ โคนัน"

## เรื่องย่อ

ตามเนื้อเรื่อง ชินอิจิเป็นนักสืบ ม.ปลายปีที่ 5 ห้อง B (ม.5) โรงเรียนมัธยมปลายเทตัน ที่มีชื่อเสียง ได้รับขนานนามว่า "ผู้กอบกู้วงการตำรวจญี่ปุ่น", "ยอดนักสืบแห่งตะวันออก", และ "เชอร์ล็อกโฮล์มแห่งยุคเฮย์เซ" เป็นลูกชายเพียงคนเดียวของ คุโด้ ยูซากุ และคุโด้ ยูกิโกะ เกิดเมื่อวันที่ 4 พฤษภาคม อาศัยอยู่ที่เมืองเบกะ หมู่ 2/21
วันหนึ่ง ชินอิจิได้พา โมริ รัน เพื่อนสมัยเด็ก (แฟน)ไปยังสวนสนุกทรอปิคอลแลนด์ เพื่อฉลองชัยชนะคาราเต้ระดับเขตของเธอ ชินอิจิได้ไขคดีฆาตกรรมที่เกิดขึ้นบนรถไฟเหาะได้ หลังจากที่กำลังจะกลับบ้าน ชินอิจิได้ขอตัวรัน เพื่อตามชายชุดดำต้องสงสัย ชินอิจิได้เห็นการแลกเปลี่ยนระหว่างวอดก้า และประธานบริษัทนอกสวนสนุก หลังจากนั้นไม่นานยิน ชายชุดดำอีกคนได้ตีหัวชินอิจิ หลังจากนั้นยินได้จับกรอกยาพิษ APTX4869 หวังให้ชินอิจิตาย แต่ชินอิจิกลับไม่ตาย แต่สติเลอะเลือน จนบ้ำเบอะว่า ตนเองตัวหดเล็กลง ชินอิจิเริ่มเข้าสู่ความฝัน และหลับนิทรา ร่างกายกลับตัวเล็กลงเป็นเด็ก เมื่อชินอิจิได้สติกลับมาในความฝันจึงรีบกลับบ้าน และปรึกษา ดร.อากาสะ ฮิโรชิ นักวิทยาศาสตร์ข้างบ้านตน โดย ดร.อากาสะ ได้แนะนำให้ชินอิจิไปอยู่บ้านของรัน หรือ สำนักงานนักสืบโมริ เนื่องจากถ้าอยู่บ้านตนเองหรืออยู่บ้านของ ดร.อากาสะ จะอันตรายเพราะองค์กรชุดดำอาจจะมาตรวจในบ้านจึงให้ไปอยู่บ้านของรันหรือสำนักงานนักสืบโมริเพราะคุณพ่อของรันเป็นนักสืบ และปิดเงียบความลับเอาไว้ไม่ให้ใครรู้ รันได้มาหาชินอิจิที่บ้านด้วยความเป็นห่วง และได้เห็นชินอิจิที่ตัวเล็กลงซึ่งรันไม่รู้ว่าเป็นชินอิจิ พอถูกรันถามชื่อ ชินอิจิก็เหลือบไปเห็นหนังสือนวนิยายด้านหลัง ที่มีชื่อนักเขียนชื่อดังอย่าง เอโดงาวะ รัมโป และ เซอร์อาร์เธอร์ โคนัน ดอยล์ ชินอิจิจึงตอบรันไปว่าตนชื่อ "เอโดงาวะ โคนัน" และเพื่อสืบข่าวคราวของชายชุดดำ โคนันจึงไปอาศัยอยู่กับรัน และ โมริ โคโกโร่ คุณพ่อของเธอที่เป็นนักสืบเอกชน โคนันต้องกลับมาเรียนชั้นประถมศึกษาใหม่ เพื่อปกปิดความจริงของเขา และได้รู้จักกับ โคจิมะ เก็นตะ, ซึบุรายะ มิซึฮิโกะ, และ โยชิดะ อายูมิ จึงได้ก่อตั้งขบวนการนักสืบเยาวชนขึ้น เนื่องด้วยโคนันจำเป็นต้องให้โคโกโร่มีชื่อเสียง เพื่อที่จะมีผู้ว่าจ้างให้ทำคดีเกี่ยวกับองค์กรชุดดำ โคนันจึงต้องช่วยคลี่คลายคดีด้วยอุปกรณ์หลัก 2 ชิ้น คือหูกระต่ายเปลี่ยนเสียง และนาฬิกายิงยาสลบ จนทำให้คนทั่วไปรู้จักในนามว่า "โคโกโร่นิทรา" เพราะเวลาคลี่คลายคดีจะทำท่าเหมือนกำลังนอนหลับ

## บุคลิกลักษณะ

ชินอิจิคลั่งไคล้เชอร์ล็อกโฮมส์ ตามคุณพ่ออย่างมาก ถ้าเป็นเรื่องเชอร์ล็อกโฮมส์ ชินอิจิแทบจะรอบรู้หมดทุกเรื่องไม่ว่าจะเป็นรายละเอียดคดีต่างๆ ในนวนิยาย หรือชนิดของไวโอลินที่โฮมส์ชอบเล่น คุณพ่อและคุณแม่ของชินอิจิไปอยู่ที่ ลอสแอนเจลิส ประเทศสหรัฐอเมริกา ส่วนเขาก็อยู่ที่ ประเทศญี่ปุ่น คนเดียวตั้งแต่อายุ 14 ปี เพราะได้รับอิทธิพลมาจากคุณพ่อที่เป็นนักเขียนนิยายสืบสวน ทำให้เขามีบทบาทในฐานะนักสืบ ม.ปลาย ชินอิจิเป็นคนเฉลียวฉลาด มีไหวพริบรวดเร็ว ช่างสังเกต (และแม้จะเป็นรอยขีดข่วนเล็กๆ รอบตัวผู้ตายก็ให้ความสนใจ) มีความมั่นใจในตนเอง และด้วยความที่ชินอิจิเป็นคนที่ค่อนข้างจะติดเก๊ก ชอบพูดด้วยคำพูดคมคาย ทำให้เขาเนื้อหอมมาก มีสาวๆ มาคลั่งไคล้มากมาย เขามีความสามารถพิเศษหลายอย่างเช่น เล่นฟุตบอล (เก่งระดับแข่งทีมชาติได้อย่างสบาย) เล่นไวโอลิน มี Perfect Picth (คือมีหูที่ดีมาก) ขับเฮลิคอปเตอร์ ขับเครื่องบิน ขับรถ ขับเรือ ยิงปืน (ทั้งหมดนี้ ชินอิจิให้การว่าคุณพ่อเป็นคนฝึกสอนให้ที่ ฮาวาย) แต่ชินอิจิต้องการฝึกเพื่อเป็นทักษะของนักสืบเท่านั้น ชินอิจิไม่ค่อยถนัดร้องเพลงเท่าไหร่ เสียงของเขาแย่มาก ถึงจะมี Perfect Picth หรือก็คือผู้มีโสดประสาทเป็นเลิศ สามารถแยกแยะคีย์เสียงได้แทบจะในทันที และเรื่องไวโอลินเป็นเลิศเหมือนเชอร์ล็อกโฮมส์ หลังจากชินอิจิโดนจับกินยาพิษ APTX4869 จนกลายเป็นเด็กอายุ 7 ขวบและมีชื่อใหม่ว่า "เอโดงาวะ โคนัน" ทำให้ความสามารถบางส่วนถูกจำกัดลง เช่น การเตะไม่แรง ตัวเล็กลง เป็นต้น แต่ก็ยังมีความสามารถในด้านการสืบคดี สติปัญญา และความสามารถอื่นๆ บางส่วนอยู่ แต่การไปพัวพันเข้ากับคดีต่างๆ เพี่อสืบคดี มักมีอุปสรรคต่างๆ เพราะเห็นว่าเป็นเด็ก ตำรวจหรือไม่ก็ผู้ใหญ่มักไล่ออกไปจากที่เกิดเหตุหรือต้องถูก โมริ โคโกโร่ คุณพ่อของรันขับไล่ตะเพิดตลอด เพราะไม่ชอบให้มาวุ่นวายในที่เกิดเหตุ ด้วยความช่วยเหลือจาก ดร.อากาสะ ฮิโรชิ เขาได้ประดิษฐ์สิ่งของต่างๆ ที่เป็นประโยชน์ต่อการสืบสวนและคลี่คลายคดี เช่น หูกระต่ายเปลี่ยนเสียง นาฬิกายิงยาสลบ เป็นต้น แม้ด้วยความสามารถการสืบคดีของชินอิจิจะสามารถจับคนร้ายได้ทุกครั้ง แต่มีบางครั้งที่ต้อนคนร้ายจนมุมจนถึงกับต้องฆ่าตัวตาย เขาจะไม่ยอมให้เกิดขึ้นแบบนั้นเลย เพราะเขามีอดีตฝังใจ หลังเหตุการณ์คดีฆาตกรรมเปียโนโซนาต้าแสงจันทร์ที่ชินอิจิกลายเป็นโคนันปล่อยให้คนร้ายฆ่าตัวตายไปได้ และอีกอย่างเขาเคยพูดเอาไว้ว่า "นักสืบที่ต้อนให้คนร้ายจนมุมจนถึงต้องฆ่าตัวตายก็ไม่ต่างอะไรกับฆาตกรเลย" จึงจะคลี่คลายคดีแบบเอาผิดคนร้ายแล้วทำให้คนร้ายหมดกำลังใจกับเข้าใจถึงสิ่งที่ทำลงไป

## อุปกรณ์ของโคนัน

### หูกระต่ายเปลี่ยนเสียง

เสียงที่โคนันใช้ในการแก้ไขคดีบ่อยที่สุด คือ เสียงของ โมริ โคโกโร่

### รองเท้าเพิ่มพลังเตะ

เป็นอุปกรณ์ที่ใช้ไฟฟ้าและพลังแม่เหล็กกระตุ้นจุดบนเท้า เพื่อเพิ่มพลังกล้ามเนื้อให้ถึงขีดสุด

### สเก็ตบอร์ดติดเทอร์โบ

สามารถใช้งานโดยใช้พลังงานแสงอาทิตย์ เมื่อกดปุ่มเร่งความเร็ว

### เครื่องดักฟังขนาดจิ๋ว

ใช้หางของแว่นตาเป็นที่ดักฟัง โคนันมักจะนำมาใช้ร่วมกับ หมากฝรั่ง

### นาฬิกายิงยาสลบ

ล็อกเป้าหมายได้ประมาณ 2 ม. ยาจะแพร่กระจายไปทั่วร่างกายภายในเวลาไม่ถึง 5 วินาที และการยิงจะสามารถยิงได้แค่ 1 ครั้งเท่านั้น

### แว่นตาสะกดรอยคนร้าย

โดยการติดเครื่องส่งสัญญาณไว้ที่คนร้าย แล้วตำแหน่งที่อยู่ของคนร้ายซึ่งอยู่ภายในรัศมี 20 กม.

### แฟกซ์มือถือรูปกล่องข้าว

เครื่องรับส่งแฟกซ์ เมื่อจะใช้งานแฟกซ์ต้องกดที่เม็ดบ๊วยที่อยู่กลางกล่องข้าว

### เข็มกลัดนักสืบ

ภายในเป็นวิทยุสื่อสารขนาดจิ๋ว ใช้ปุ่มด้านหลังปรับคลื่นก็จะรับสัญญาณได้แล้ว ถ้ากดปุ่มก็จะส่งสัญญาณได้

### สายรัดกางเกงยืดหดได้

กดปุ่มเดียวสายรัดกางเกงจะหดได้ ยืดได้

### ลำโพงรูปกระดุม

นำไว้ใช้คู่กับหูกระต่ายเปลี่ยนเสียง จะสามารถพูดได้ระยะไกล

### แผนที่รูปสมุด

เพื่อใช้ดูสถานที่ลักพาตัว

### เครื่องเปลี่ยนเสียงรูปผ้าปิดปาก

เพื่อเปลี่ยนเสียง ไฮบาระ ไอ เป็นเสียง เอโดงาวะ โคนัน

### โทรศัพท์เคลื่อนที่รูปต่างหู

คล้ายโทรศัพท์ทั่วไป แต่มีรูปร่างเป็นรูปต่างหู โดยจะต้องกด หมายเลขก่อนนำหูฟังมาใส่หู

### ไฟฉายรูปนาฬิกาข้อมือ

กดที่ปุ่มข้างหน้าปัด หน้าปัดนาฬิกาก็จะมีแสงไปฉายออกมา

### เข็มขัดยิงลูกบอล

ลูกบอลที่ยิงออกมาจะคงรูปอยู่ได้แค่ 10 วินาทีเท่านั้น ต่อมาได้มีการพัฒนาให้ลูกบอลมีขนาดใหญ่และสามารถทำให้กลายเป็นดอกไม้ไฟได้เมื่อเตะขึ้นไปข้างบนท้องฟ้า

### แว่นตากันกระสุน

เพื่อป้องกันกระสุนจากคนร้าย ซึ่งยิงเฉพาะตาขวาเท่านั้น

### เครื่องดักฟัง

นำเครื่องไปติดที่อุปกรณ์หรือเสื้อผ้า ที่ใกล้คนที่อยากจะดักฟัง

### แว่นตาจุลทรรศน์

สามารถหาเป้าหมายในระยะไกลได้สามารถช่วยมองเห็นในกลางคืนได้

### แท็งค์อากาศขนาดจิ๋ว

สร้างให้โคนันได้ใช้ดำน้ำ แต่ว่า สามารถใช้ได้เพียงแค่ 10 นาทีเท่านั้น

### แฮงไกเดอร์/พาราไกเดอร์

เพื่อใช้ไล่ล่ากับ จอมโจรคิด

### สโนว์บอร์ดติดเทอร์โบ

คล้ายกับ สเก็ตบอร์ดติดเทอร์โบ ใช้ในพื้นที่ที่มีสภาพเป็นหิมะ

Made with Pingendo