# charater

ตัวละครหลักในการ์ตูน

## คุโด้ ชินอิจิ

นักสืบมัธยมปลายอายุ 17 ปี เป็นลูกชายของคุโด้ ยูซากุ และฟุจิมิเนะ ยูกิโกะ เกิดเมื่อวันที่ 4 พฤษภาคม คลั่งไคล้เชอร์ล็อค โฮมอย่างมาก พ่อแม่ไปอยู่ที่ LA ส่วนเขาก็อยู่ที่ญี่ปุ่นคนเดียวตั้งแต่อายุ 14 ปี ชินอิจิ ิเป็นคนฉลาด มีไหวพริบ ช่างสังเกต มีความมั่นใจในตนเอง เขามีความ สามารถพิเศษหลายอย่างเช่น เล่นฟุตบอล ยิงปืน ขับเฮลิคอปเตอร์ แต่ชินอิจิต้องการฝึกเพื่อเป็นทักษะของนักสืบเท่านั้น ชินอิจิไม่ชอบ ลูกเกด แต่ชอบเลมอนพายมาก สิ่งที่แย่มากคือชินอิจิร้องเพลงไม่เก่ง

## เอโดกาวะ โคนัน

เพราะความอยากรู้อยากเห็นเป็นเหตุทำให้คุโด้ ชินอิจิถูกฆ่าโดยยา aptx4689 แต่กลับทำให้เขาเป็นเด็ก แต่สมองยังคงเดิม และเขาก็เข้าไปอยู่บ้านของโมริ โคโกโร่ พ่อของโมริ รันเพื่อจะติดตามหาชายชุดดำจะได้กลับร่างเดิม แต่เนื่องจากเขาเป็นเด็ก ทำให้ไม่มีใครเชื่อถือ จึงต้องอาศัยเครื่องมือจากดร.อากาสะใช้โคโกโร่เป็น ทางผ่านของการคลี่คลายคดีโคนันเป็นหนึ่งในสมาชิกนักสืบเยาวชน โดยภาพรวมที่คนอื่นเห็นแล้วโคนันจะเป็นเด็กที่ฉลาดมีไหวพริบและมี ความคิดเป็นผู้ใหญ่ คงจะมีแต่โคโกโร่ที่เห็นว่าโคนันเป็นตัวเกะกะ

## คุโด้ ยูซากุ

พ่อของ ชินอิจิ อายุ 37 ปี มีภรรยาชื่อ ยูกิโกะ เขาเป็นนักเขียนนิยายแนวสืบสวนชื่อก้องโลก ซึ่งหนึ่งในเรื่องที่ขายดี คือ ไนท์บารอน เดิมทียูซากุได้ถูกทางเอฟบีไอ ขอร้องให้สืบเกี่ยวกับคดีของชายชุดดำ เมื่อตอนชินอิจิ ยังคงอยู่ในอเมริกา และยูซากุก็ได้แค่เริ่มโครงการโดยใช้ชื่อโค้ดเนม ไนท์บารอน เท่านั้น แต่ได้เลิกล้มภารกิจนี้ไป จนเมื่อชินอิจิถูกย่อตัวเป็นโคนัน และได้มีการเกี่ยวข้องกับชายชุดดำ ยูซากุจึงได้ร่วมมือกับทางเอฟบีไอ อย่างลับๆเพื่อสืบหาหัวหน้าใหญ่ ในขณะที่คุโด้ ชินอิจิได้ล่อชายชุดดำออกมาให้เปิดเผยตัวมากขึ้น นอกจากนี้ เขายังเป็นคู่ปรับกับนักมายากลชื่อดัง คุโรบะ โทอิจิ เหมือนที่ชินอิจิกำลังเป็นคู่ปรับกับจอมโจรคิดอีกด้วย

## ฟุจิมิเนะ ยูกิโกะ

ชื่อเดิม ฟุจิมิเนะ ยูกิโกะ แม่ของชินอิจิ อายุ 37 ปี เป็นดาราดังที่ประสบความสำเร็จตั้งแต่อายุ 20 ปี ปัจจุบันอยู่ที่ ลอสแอนเจอลิส มีฉายาว่า ไนท์บารอนเนส ยูกิโกะชอบเรียก ชินอิจิว่า ชินจัง และดูจะสนับสนุนเรื่องของรันและชินอิจิมาก เธอเคยเป็นเพื่อนกับ คิซากิ เอริ มาก่อน สมัยที่เรียนอยู่ที่เทตัน ยูกิโกะเคยเป็นเจ้าหญิงแห่งเทตันมาก่อนเนื่องจากว่า เป็นสาวน้อยน่ารักที่มีพรสวรรค์ในการแสดงละครเป็นเยี่ยม เพียงผลงานแรก ก็มีสื่อมวลชนทั่วโลกจับตามอง ยูกิโกะมีเพื่อนที่รู้จักกันชื่อว่า ชารอน วินยาร์ด ทั้งสองคนเป็นลูกศิษย์ คุโรบะ โทอิจิ นักมายากลที่เป็นคู่ปรับกับยูซากุ ซึ่งคุโรบะ โทอิจิ ความจริงก็คือ พ่อของคุโรบะ ไคโตะ (จอมโจรคิด) นั่นเอง ถนัดการขับรถผาดโผน

## ดร.อากาสะ ฮิโรชิ

นักวิทยาศาสตร์เพื่อนบ้านของชินอิจิ อายุ 52 ปี ส่วนสูง 160 ซม. และยังเป็นเพื่อนกับพ่อของชินอิจิ อยู่บ้านเลขที่ 22 หมู่ 2 เบกะโจ เขาคอยช่วยเหลือโคนันทุกๆเรื่อง ตั้งแต่เรื่องที่ชินอิจิกลายเป็นโคนัน เขาก็พยายามหายาแก้พิษด้วย นอกจากนี้เครื่องมือที่ช่วยเหลือโคนันในการคลี่คลายคดี ดร.อากาสะก็เป็นคนประดิษฐ์ และยังชอบใบแปะก๊วยมาก เนื่องจากมีความหลังกับเด็กผู้หญิงที่ชื่อ คิโนะชิตะ ฟุซาเอะ ซึ่งเป็นรักแรกของดร.อากาสะ และเธอจะมารอ ดร.ทุกสิบปีใต้ต้นแปะก๊วยสถานที่แห่งความหลัง ตอนนี้เธอเป็นเจ้าของแบรนด์ชื่อดัง ที่เคยสัญญากับรันตอนอยู่ป.1ที่ให้ยืมร่มว่า "ถ้าโตขึ้นจะต้องซื้อของของฟุซาเอะแบรนด์" (ซึ่งรันก็ได้ทำตามสัญญาจริงๆในตอน รักครั้งแรกสีใบแปะก๊วย

## โมริ โคโกโร่

พ่อของโม รัน ฉายาของเขาคือโคโกโร่นิทรา เพราะเวลาคลี่คลายคดีจะเหมือนนอนหลับ เป็นเหมือนทางผ่านของโคนันในการนำ ความจริงมาตีแผ่แต่โคโกโร่ก็ยินดีรับความ ชื่นชอบเวลาคนอื่นชมทั้งๆที่ไม่รู้ว่า ตัวเอง ทำอะไรไปบ้าง โคโกโร่มีนิสัยเจ้าชู้และสูบบุหรี่จัดมาก ชอบเล่นไพ่นกกระจอก แต่ก็มีข้อดีคือเล่นยูโดเก่ง และยิงปืนได้แม่น นักร้องที่ชื่นชอบมากคือโอกิโนะ โยโกะ

## คิซากิ เอริ

อายุ 37 ปี เป็นแม่ของโมริ รัน เป็นคู่กัดกับโมริ โคโกโร่ตั้งแต่เด็ก เกลียดนิสัยของโมริ โคโกโร่ ตอนนี้จึงแยกกันอยู่ เป็นคนสุขุม เยือกเย็น หัวดี ทำงานเป็นทนายความ ฉลาด เก่ง ว่าความคดีไหนๆก็ชนะทุกราย จนได้รับฉายาว่า "ควีนแห่งวงการกฎหมาย" สมัยอยู่โรงเรียนเทตันเธอได้ฉายาว่า"ราชินีแห่งเทตัน" ซึ่งเป็นคู่แข่งกับ คุโด้ ยูกิโกะ ที่ได้ฉายาว่า"เจ้าหญิงแห่งเทตัน" (จากเล่มที่ 40-41 หรือภาคอะนิเมะ ตอนที่ 333-334 ตอน ปริ๊นเซสที่คล้ายกัน) แยกทางกับโมริ เพราะโมริบอกว่าเอริทำอาหารไม่อร่อย (จากตอนท้ายของ Movie 2 : คดีฆาตกรรมไพ่ปริศนา ซึ่งรันได้ถามสาเหตุที่แท้จริงของการแยกกันอยู่ของพ่อกับแม่จากแม่ของเธอ) เธอสูง 175 ซม.หนัก 41.5 กก.

## โมริ รัน

ลูกสาวของโมริ โคโกโร่และคิซากิ เอริ เป็นเพื่อนกับชินอิจิตั้งแต่เด็ก เก่งคาราเต้ มีทั้งความเข้มแข็งและอ่อนโยน เคยสงสัยหลายครั้งว่าแท้ที่จริง โคนันคือชินอิจิ ตั้งแต่พ่อแม่แยกทางกันเธอก็คอยดูแลโคโกโร่และก็มีการติดต่อกับคิซากิบ้าง พยายามจะให้ ทั้งสองคนคืนดีกันแต่ก็ ไม่สำเร็จ และรันก็เป็นคนที่คอยดูแลโคนัน

## ซึซึกิ โซโนโกะ

ลูกสาวคนที่สองของซึซึกิ ชิโรและโทโมโกะ อายุ 17 ปี เป็นเพื่อนรักของโมริ รัน โซโนโกะเป็นคนที่มีความมั่นใจสูง เป็นคนสบายๆ ง่ายๆ เธอชอบผู้ชายหล่อๆ และเป็นคนที่มีความพยายามในการหาแฟนสูง แต่ในที่สุดเธอก็ได้พบรักกับเคียวโกขุ มาโคโตะ

## เคียวโกกุ มาโคโตะ

เป็นแชมป์คาราเต้ เขาชอบซึซึกิ โซโนโกะ ครั้งหนึ่งโซโนโกะเกือบถูกฆ่าเขาก็ช่วยไว้

## ฮัตโตริ เฮย์จิ

ลูกชายของฮัตโตริ เฮย์โซ และอิเคนามิ ชิซูกะ เขาเป็นนักสืบมัธยมปลายเหมือนชินอิจิ เล่นเคนโด้เก่ง ชอบนิยายสืบสวนของเอลารี่ ควีน เข้ามาโตเกียวเพื่อจะมาแข่งกับคุโด้ ชินอิจิ เขาก็เป็นคนหนึ่งที่ ี่รู้ตัวจริงของโคนัน และทั้งคู่ก็กลายมาเป็นเพื่อนซี้กันในที่สุด
นักสืบ ม.ปลาย ผู้มีชื่อเสียงในแถบคันไซ โอซาก้า สูง 171 ซม. อายุ 17 ปี เล่นกีฬาเคนโด้ และเป็นเด็กม.ปลายคนดังที่สามารถเอาชนะคนดังระดับจังหวัดโอซาก้ามาก่อน หากชินอิจิเป็นนักสืบแห่งตะวันออก เฮย์จิก็จะเป็นนักสืบแห่งตะวันตก (ปรากฏตัวครั้งแรกในเล่มที่ 10 หรือภาคอะนิเมะ ตอนที่ 48-49 ตอน คดีฆาตกรรมนักการทูต) ได้มาที่สำนักงานนักสืบของโมริ และถามว่า "คุโด้อยู่ไหน" ตอนที่เจอกับเฮย์จิ โคนันเป็นหวัดและเฮย์จิให้โคนันดื่มเหล้าขาวเข้าไป โคนันจึงคืนร่างเป็นชินอิจิ(แค่ชั่วคราว) และคลี่คลายคดีเอาชนะเฮย์จิได้อย่างสวยงาม ในตอนหลังเฮย์จิเริ่มรู้สึกว่าโคนันแปลกจากเด็กทั่วไป จนรู้ความลับที่ว่าโคนันคือชินอิจิ

## โทยามะ คาซึอะ

เพื่อนของเฮย์จิตั้งแต่สมัยเด็กมีความผูกพันกันด้วยกุญแจเหล็ก คาซึฮะเก็บเศษกุญแจไว้ในเครื่องรางสองชิ้น ชิ้นหนึ่งเก็บไว้ กับตัวเอง และและอีกชิ้นให้เฮย์จิติดตัวอยู่ เธอเชื่อเสมอว่าสิ่งนี้เป็นสิ่งที่คอยคุ้มครองเฮย์จิให้ปลอดภัยตอนแรกเธอไม่ชอบรันอยู่นิดๆ แต่พอรู้จักกัน มากขึ้น ก็ค่อนข้างสนิทกันดี

## โยชิดะ อายูมิ

สูง 130 ซม. หนัก 23 กก. เป็นเด็กหญิงที่เรียนอยู่ห้องเดียวกันกับโคนัน เธอแอบชอบโคนัน เป็นคนมีจิตดี และเป็นชอบของหนุ่มๆในกลุ่ม

## ซึบุรายะ มิทซึฮิโกะ

สูง 132 ซม. มีหลักการและเหตุผลมากกว่าเด็กคนอื่น พูดจาสุภาพเนื่องจากทั้งพ่อและแม่เป็นครูทั้งคู่ ชอบวิชาวิทยาศาสตร์มาก แอบชอบอายูมิ และ ไอจังอยู่ ถ้าไม่รวมโคนันกับไอ ถือได้ว่าเป็นเด็กที่ฉลาดที่สุดในห้อง

## ไฮบาระ ไอ

เป็นคนที่ดูเงียบขรึม ตัวจริงคือมิยาโนะ ชิโฮหรือโค้ดเนม sherry เป็นผู้ผลิตยา aptx4869 เกิดแอนตี้ไม่ค้นคว้าเรื่องยาต่อเนื่องจากองค์กรนำ ยาที่เธอผลิต ไปใช้กับคนโดยไม่บอก และสาเหตุที่สำคัญคือพี่สาวถูกคนในองค์กรฆ่า จึงถูกขังในห้องแก๊สดังนั้นเธอจึงตัดสินใจกินยา aptx4869 เพื่อฆ่าตัวตาย แต่ร่างกายกลับกลายเป็นเด็กจึงหนีออกมา และได้รับการช่วยเหลือจากดร. อากาสะ ฮิโรชิ

## เมงูเระ จูโซ

สารวัตรแห่งกองกำกับการสืบสวนสอบสวน 1 แผนกอาชญากรรม สูง 166 ซม. มักจะถูกเรียกว่าผู้กองปีศาจแห่งกรมตำรวจ เป็นตำรวจที่เกลียดการใช้นกต่อที่สุดและชอบสวมหมวกตลอดเวลา (รายละเอียดและสาเหตุอยู่ในตอนที่ 233 ความลับของเมงูเระที่ถูกผนึกไว้ หรือจากเล่มที่ 28-29) บ่อยครั้งที่ชินอิจิช่วยคลี่คลายคดีให้ แต่พอชินอิจิหายหน้าไปเขาก็ไปพึ่ง นักสืบโคโกโร่แทน ซึ่งโคโกโร่เคยเป็นลูกน้องสารวัตรมาก่อน ชอบทำให้สารวัตรคอยปวดหัวอยู่เรื่อยตอนโคโกโร่เป็นตำรวจและทำคดีร่วมกัน

## วาตารุ ทาคางิ

ผู้หมวดหนุ่มของกรมตำรวจ สูง 179 ซม. หลงรักผู้หมวดซาโต้และดูเหมือนอีกฝ่ายจะแอบชอบเขาเหมือนกัน แล้วได้จูบกับซาโต้ในที่สุด เป็นคนที่จริงใจ และเป็นคนซื่อ เขามักจะใช้การวิเคราะห์ของโคนันช่วยในการตัดสินคดีเสมอ เป็นคนจิตใจดีคนหนึ่ง

## ซาโต้ มิวาโกะ

ตำรวจสาวแห่งกรมตำรวจญี่ปุ่น สูง 165 ซม. เป็นที่เนื้อหอมในหมู่ตำรวจหนุ่มๆทั้งหลาย แต่เธอก็ไม่เคยสนใจใคร เพราะเคยมีอดีตที่เจ็บช้ำจากการสูญเสียคนรัก จนกระทั่งรู้จักกับ ทาคางิ วาตารุ ที่ทำให้เธอเปิดหัวใจอีกครั้ง มิวาโกะค่อนข้างทึ่งในความสามารถของโคนันและรับฟังการวิเคราะห์คดีของเขาเสมอ แม้ใครจะมองว่าโคนันเป็นเด็ก แต่เธอกลับรู้สึกว่าโคนันฉลาดกว่าเด็กทั่วไป มีรถสปอตสีแดง เมื่อสมัยก่อนเธอใช้รถสีขาว แต่พอเกิดอุบัติเหตุขึ้นเลยเปลี่ยนสีรถ แท้จริงแล้ว เจ้าของคดีแม่มดสีเงินบนเขาฟุยุนะก็คือเธอนี่แหละ ที่คนอื่นได้ยินว่าเป็นเสียงยางบดกับถนนจนเป็นเสียงแหลม จริงๆแล้วมันคือเสียงกรีดร้องของเธอเองเวลาต้องหักเลี้ยวพวงมาลัยกะทันหัน

## ยีนและวอดก้า

องค์กรลึกลับที่แต่งกายด้วยสีดำมีอำนาจและ เป็นเบื้องหลังของบุคคลสำคัญหลายคนทั่วโลก ยีนเป็นบุคคลหนึ่งในองค์กรนี้ ท่าทางของเขา เยือกเย็น แฝงไปด้วยรอยยิ้มอันเย้ยหยัน เขาฆ่าคนอย่างเย็นชา และก็เป็นผู้ที่ฆ่ามิยาโนะ อาเคมิ (พี่ของมิยาโนะ ชิโฮ (ไฮบาระ ไอ) ซึ่งนั่นก็เป็นสาเหตุหนึ่งที่ทำให้ชิโฮทรยศองค์กรและถูกยีนตามฆ่า) ยีนเป็นคนที่ฉลาดและมีความรอบคอบมากเหมาะสมแล้วที่เขาจะถูก วอดก้าเรียกว่าเป็นลูกพี่ ส่วนวอดก้านั้นก็จะติดตามและช่วยงานของยีน

## จอมโจรคิด หรือจอมโจร 1412

ตัวจริงของจอมโจรคิดก็คือ คุโรบะ โทอิจิ คิดปรากฏตัวครั้งแรกที่ปารีสเมื่อ 18 ปีก่อน และได้หายสาบสูญไปถึง 10 ปีมีข่าวลือว่าเขาตายไปแล้ว ซึ่งจอมโจรคิดคนนี้ก็ตายแล้วจริงๆเพราะอัญมณีที่ขโมย เป็นเป้าหมายของคนร้ายอีกกลุ่ม มีนักเขียนนิยายคนหนึ่งสนใจจอมโจร หมายเลข 1412 และบังเอิญทำเหล้าหกใส่ตัวเลข 1412 จึงอ่านได้ว่า KID เขาสามารถปลอมตัวและปลอมเสียงได้แนบเนียนมาก

## โคจิมะ เก็นตะ

เก็นตะเรียนอยู่ที่โรงเรียนประถมเทย์ตัน มีเพื่อนร่วมชั้นได้แก่ โยชิดะ อายูมิ , เอโดงาวะ โคนัน , ซึบุรายะ มิซึฮิโกะ และ ไฮบาระ ไอ เก็นตะเป็นหัวหน้าของขบวนการนักสืบเยาวชน และชอบกินข้าวหน้าปลาไหล ถึงแม้ว่าเก็นตะจะเป็นหัวหน้าแต่ความฉลาดก็สู้โคนันไม่ได้เลย ลักษณะนิสัย เก็นตะเป็นคนตัวอ้วน เขาชอบกินอาหารมากมายโดยเฉพาะข้าวหน้าปลาไหล ถึงแม้ว่าเขาจะใจร้อน ปากกล้า และชอบคุกคาม แต่เขาก็ใจดีและพึ่งพาได้ เขาเป็นเพื่อนที่ดีของอายูมิและมิซึฮิโก

## โจดี้ สตาร์ลิ่ง

มาจากประเทศสหรัฐอเมริกา มาที่ประเทศญี่ปุ่นเพื่อสืบหาคนร้าย ที่ทำการฆาตกรรมพ่อและแม่ของเธอ ร่วมกับเหล่าเอฟบีไอ โดยปลอมตัวเป็นอาจารย์เข้ามาสอนในโรงเรียนมัธยมปลายเทตัน และเพื่อเล่นเกมตู้ เธอเรียกโคนันว่า 'คูลคิดส์' และเคยเห็นรูป ชิโฮ ที่หน้าตาคล้ายไฮบาระ ไอ ก็เลยแอบสืบตัวจริงอยู่นั้นเองแต่มีคนสันนิษฐานว่าเป็นพวกของชายชุดดำ พ่อของโจดี้ เซนต์มิลเลี่ยนนั้น ถูกฆ่าโดย เบลม็อท (คริส วินยาร์ด) ซึ่งหลังจากนั้นเธอได้ขอร้องเอฟบีไอ ให้เธอเข้าไปร่วมงานด้วย ฮัตโตริ เฮย์จิสงสัยเธอว่า ฟังภาษาญี่ปุ่นออกแท้ๆ แต่เธอกับพูดไม่ชัด(ตอน ครูสอนภาษาอังกฤษ vs ยอดนักสืบตะวันตก )

Made with Pingendo